KTB-KTC ตั้ง 4 บ. ลุย ”พิโกไฟแนนซ์” ประเดิมพื้นที่ชลบุรี-ปทุมธานี-สมุทรปราการ-สมุทรสาคร
KTB-KTC ตั้ง 4 บ. ลุย ”พิโกไฟแนนซ์” ประเดิมพื้นที่ชลบุรี-ปทุมธานี-สมุทรปราการ-สมุทรสาคร
KTB-KTC ตั้ง 4 บ. ลุย ”พิโกไฟแนนซ์” ประเดิมพื้นที่ชลบุรี-ปทุมธานี-สมุทรปราการ-สมุทรสาคร
30 ส.ค. 2562

ธนาคารกรุงไทย จำกัด (มหาชน) หรือ KTB และบริษัท บัตรกรุงไทย จำกัด (มหาชน) หรือ KTC ร่วมกันจัดตั้งบริษัทขึ้นใหม่จำนวน 4 บริษัท เพื่อประกอบธุรกิจสินเชื่อรายย่อยระดับจังหวัดภายใต้การกำกับ โดยธนาคารได้รับอนุญาตจากธนาคารแห่งประเทศไทย (ธปท.) ในการถือหุ้นบริษัทที่จัดตั้งใหม่ครั้งนี้ และให้เป็นบริษัทในกลุ่มธุรกิจทางการเงินของธนาคารแล้ว โดยทั้ง 4 บริษัทจะดำเนินการยื่นขออนุญาตประกอบธุรกิจต่อหน่วยงานกำกับต่อไป
สำหรับทั้ง 4 บริษัทที่จัดตั้งใหม่ มีทุนจดทะเบียนแห่งละ 10 ล้านบาท โดยแต่ละบริษัทมี KTB ถือหุ้น 24.95% และ KTC ถือหุ้น 75.05% ประกอบด้วย บริษัท เคทีซี พิโก (ชลบุรี) จำกัด ,บริษัท เคทีซี พิโก (ปทุมธานี) จำกัด ,บริษัท เคทีซี พิโก (สมุทรปราการ) จำกัด และบริษัท เคทีซี พิโก (สมุทรสาคร) จำกัด
ทั้งนี้ บริษัทที่จัดตั้งใหม่ประกอบธุรกิจสินเชื่อรายย่อยระดับจังหวัดภายใต้การกำกับ ประเภท Pico Plus ซึ่งเป็นการให้สินเชื่อแก่บุคคลธรรมดาที่มีภูมิลำเนาหรือถิ่นที่อยู่ในจังหวัดชลบุรี ,ปทุมธานี ,สมุทรปราการ และสมุทรสาคร วงเงินไม่เกินรายละ 100,000 บาท